
Referat fra GS bestyrelsesmøde 1/2024 afholdt den 26. april 2024

Indkaldt:
Arne Skov Andersen, Jørgen Jensen, Kaj Skov Frederiksen, Karen Poulsen, Kirsten Egsgaard, Kurt Pedersen, Marie Thun, Nina Ellinger, Per Rønne-Nielsen, Ruth Olesen, 

Afbud: Arne Skov Andersen
Mødeledelse: Kurt Pedersen og Kirsten Egsgaard
Referenter: Nina Ellinger og Marie Thun

UDKAST Referat

1) Dagsorden godkendt

2) Velkommen 
Nina bød nye medlemmer af bestyrelsen velkommen og der var en kort præsentation af alle. Kommentar efter runden: Hvor har medlemmer i organisationen og af bestyrelsen utrolig meget viden, forskellige uddannelsesbaggrunde og specielt arbejdserfaringer! Det giver et stort og spændende netværk og en spændende medlemsskare at samarbejde med. Alle var enige!

Kurt informerede om, hvordan bestyrelsen anvender hjemmesidens intranet for medlemmer, hvor dagsorden og referat ligger i en mappe under gruppen ’bestyrelsen’. Her lægges de endelige referater. Udkast til referater kommenteres mm per mail internt i bestyrelsen inden de færdiggøres og lægges på hjemmesiden.

Der findes en Dropboks med alle gamle GS dokumenter (2013-2023) der blev lagt i dvale i start 2023. Povl Anker Andersen (tidl. sekretær) og Kurt Pedersen (sekretær) kan give nye bestyrelsesmedlemmer adgang til Dropboksen. Det er tidligere besluttet, at de gamle dokumenter IKKE skal overflyttes til arkivering på hjemmesiden, med mindre de indgår i ny sager, der behandles eller diskuteres i bestyrelsen.

Nye bestyrelsesmedlemmer bedes melde sig ind i hjemmesidens gruppe ’bestyrelsen’ for derved at få adgang til bestyrelsens dokumenter.
Bestyrelsesmedlemmer, der forbereder dagsordenspunkter til kommende bestyrelsesmøder skal huske, at de relevante dokumenter vedlægges på hjemmesiden i bestyrelsens arkiv.

BESLUTNING: Efter kort drøftelse vedrørende medlemsadgang til bestyrelsens dokumenter var der enighed om, at endelige og godkendte dokumenter skal være læse-tilgængelige for alle medlemmer, men skal kun kunne redigeres af bestyrelsens medlemmer.

3) Referat fra bestyrelsesmøde den 07.03.2024 godkendt.

4) Opsamling på Generalforsamlingen 22.03.2024 
Der var enighed om, at det var en vellykket Generalforsamling, der var godt forberedt. Noter og powerpoints fra Peter Hansens oplægget er lagt på hjemmesiden sammen med det godkendte referat fra Generalforsamlingen.

Der var en god snak ved bordene, god stemning og en fin mundtligt rapportering ved Nina trods tekniske problemer med ppt. I forhold til de praktiske ting:
· Der var lidt koks i tilmeldingerne. 65 deltog, og der var 13 tilmeldte som ikke dukkede op, men der var også medlemmer der dukkede op uden tilmeldinger. Der var inviteret elleve fra andre foreninger, men der kom kun en fra Danske Seniorer. Vi skal huske at krydse de fremmødte af på tilmeldingslisterne, der afleveres til referenten (skrives ind i vores standard GF forberedelsesdokument. Deltagerliste kan være vigtigt ved kampvalg.
· Hvis vi har inviteret en ekstern oplægsholder, er medlemmer velkomne til at medbringe gæster. 
· Forplejning: vi skal være opmærksom på ikke at købe for meget brød, ost mv., da der oftest er en hel del tilovers. Det kan dog være vanskeligt at beregne.
· Det vigtigste ved Generalforsamlingen er at de medlemmer der deltager, får et godt møde.

BESLUTNING: Medlemmerne inviteres 30 minutter før mødestart til morgenmad og hyggesnak. HU Vi skal huske at afsætte mere tid til diskussion og kommentarer efter fremlæggelse af de forskellige beretninger på kommende generalforsamlinger.

6) Handlingsplanen for 2024-25
Marie gennemgik årets handlingsplan. Bestyrelsens årshjul med kendte mødedatoer i 2024 blev taget til efterretning. Der var enighed om, at et årshjul som løbende opdateres (husk datering af papiret!) giver et godt overblik. På vegne af Nina W gjorde Nina E opmærksom på, at det endnu ikke er muligt på nuværende tidspunkt at booke lokaler i Byens Hus for efterårets arrangementer, da Byens Hus er ved at skifte bookingsystem.

Information om tværgående indsatsområder i 2024:
Samarbejde med Byens Hus: GS er afhængig af, at vi kan holde møder i Byens Hus. Byens Hus ønsker at alle foreninger / organisationer der bruger deres faciliteter afholder to åbne møder om året for alle husets brugere.  Det vil GS gerne samarbejde om.

Det første møde i samarbejdet med Byens Hus er planlagt til den 08.06.2024, kl. 10.30 til 12.30 i Salen. Et EP valgmøde med brunch om EU parlamentsvalget ”Last minute – Klæd dig på til EP valget” og det drejer sig om 5 topprioriterede emner fra den seneste Eurobarometer måling: 1) Europæisk forsvar og sikkerhed; 2) Klimahandling; 3) Europas fremtid; 4) Kamp mod terrorisme og organiseret kriminalitet, samt 5) Migration og asyl. Ole Aabenhus skal være moderator og tanken er at invitere ungdomspolitiske partier, der primært skal stille spørgsmål, da det er fremtidens Europa der skal stemmes om.

Andre forslag til åbne mødet med Byens Hus: Sydafrikas retssag ved Den Internationale Domstol mod Israel for at lære om de internationale institutioner og hvordan disse sager foregår og hvilken betydning de har. Oplæg ved Folkerets professor på Kbh Universitet.  

På et sidste åbent møde i december 2024 vil seniorpolitisk gruppe muligvis planlægge tema og indhold.

Andre temagrupper er velkomnet til at komme med forslag til åbne møder med Byens Hus

KoordinationsTeam vil afholde 2 introduktionsmøder om året for nye medlemmer. Der er lige afholdt et første møde, hvor 6 nye medlemmer deltog, alle med god energi på at deltage i arbejdsgrupper. Nina gjorde opmærksom på, at det kan være vanskeligt som ny pensionist at finde sin nye identitet go finde ny aktiviteter, hvilket vi måske skal være opmærksom på i forbindelse med hvervning og fastholdelse af nye medlemmer. 

Per gør opmærksom på, at det er vigtigt, at alle grupper i hverdagens møder holder øjnene åbne over for nytilkomne medlemmer og være opmærksomme på at henvende os direkte til de nye, så de føler sig både set og nødvendige i vores organisation. Vi har eksempler på, at nye medlemmer har meldt sig ind i en gruppe over hjemmesiden, men ikke hører noget fra temgruppens tovholdere. Den problematik skal tages op af AktivitetsTeam på et kommende tovholdermøde. 

Vedtaget: Velkomstbrevet tilrettes med kontaktinformation om alle tovholdere, og evt tilmelde sig en arbejdsgruppe.

Vi afholder sommerafslutningen den 20.06.2024 i Chaufførernes Hus. Mødet vil deles i 2 dele: først et fællesmøde med oplæg, og derefter en afslutning. Koordinationsteamet arbejder med planlægning.
[RED: det bliver ikke muligt at holde sommerafslutning den 20.06.2024, da der hverken er lokaler i Byens Hus elle hos Chaufførerne. Vi har sikret Lars Engberg-Pedersen som oplægsoholder i samtale med Povl Anker Andersen. Efterfølgende serveres et glas hvidvin og chips inden sommerlukning.Mødet holdes fredag d 14.6 kl 14-16 i Forsamlingen. Sommerafslutning i Agoraen der vender ud mod gården.
. 
Kaj efterlyser en drøftelse af, hvad der skal ske på det næste tovholdermøde. Kurt mener det er vigtigt at drøfte indhold, de faglige aspekter og den faglige dagsorden til efteråret.
Kirsten: Vi skal tænke meget over, hvordan vi afholder tovholdermøderne, og de skal forberedes godt.
Tages op af AktivitetsTeam/ Marie.

Kirsten foreslog at vi, i forbindelse med nytårskuren, kunne få et kulturelt indslag og i så tilfælde evt. få et økonomisk tilskud gennem Danske Seniorer til afholdelse af nytårskuren. 
Karen foreslår, at vi til nytårskuren inviterer en ven med.
Begge forslag overdrages til kommende ansvarlige for Nytårskurarrangementet/ KoordinationsTeam.

7) Konstituering
Forkvinde Nina Ellinger er valgt på Generalforsamlingen for 2 år (2024-26).
Desuden er følgende konstitueret:
- Næstforkvinde: Marie Thun (2023-25)
- Sekretær Kurt Pedersen (2023-25)
- Kasserer Per Rønne-Nielsen (2024- )

Det blev understreget, at alle GS repræsentationer i andre organisationer gennemgås årligt efter generalforsamlingen og at alle organisatoriske samarbejdsaftaler, projektansøgninger og aftaler i Globale Seniorers navn, der har juridiske og økonomiske forpligtigelser, skal besluttes af bestyrelsen.
(RED: dette blev overset, men tages op på bestyrelsesmøde 2)

8) Status for arbejdet i Globale Seniorers Teams

AdministrationsTEAM
Per Rønne-Nielsen overtager posten som kasserer efter et års indslusning og bliver samtidig ansvarlig for AdmTeam i bestyrelsen. Peter Højslev Petersen forbliver i AdmTeam som back-up for Per, og vil fortsat styre medlemsregisteret.
Teamet mangler stadig 1-2 personer som arbejdskraft – specielt til postfunktionen, som Agnete Christensen alene varetager. Funktionen består af at åbne alle e-mails og videresende til relevante personer i organisationen, det giver et godt kendskab til GS maskinrum. 

KommunikationsTEAM
Ansvarlig i bestyrelsen bliver Kurt Pedersen. Nina Wernberg forsætter i web-redaktionen.
Teknisk ansvarlige for hjemmesiden er Asbjørn Andersen og Kurt Pedersen. Øvrige medlemmer er Povl Anker Andersen, Helle Dreyer og Ulla Nøhr. Bestyrelsen vil tage højde i årets budget for 2024 for behovet for at købe konsulentbistand til at løse nogle af de tekniske problemer ved WordPress som er hjemmesidens platform.

AktivitetsTEAM
Fremover vi Marie Thun være ansvarlig. Kaj Skov Frederiksen trækker sig og Jørgen Jensen tager over i teamet fremover. Øvrige medlemmer: Nina Ellinger, Ulla Nøhr og Gizella Olah

MødeTEAM
Nina Wernberg fortsætter i Møde Team sammen med Lene Grønfeld, mens Jette Steensen og Per Rønne-Nielsen ønsker at trække sig. Kirsten Egsgaard og Ruth Olesen melder sig som nye medlemmer fra bestyrelsen og Viggo Brun ( tilføjet efterfølgende). Teknisk support til mødeteamet varetages fortsat af Asbjørn.
Kirsten Egsgaard bliver ansvarlig i bestyrelsen.

KoordineringsTEAM
Forperson er født ansvarlig, ligesom næstforperson og sekretær er fødte medlemmer. Som bestyrelsesmedlem i K-team sidder Kaj Skov Frederiksen frem til 2025. Arne Skov Andersen har bekræftet at han gerne vil ind i teamet som nyt bestyrelsesmedlem 2024-26. Karen Poulsen har meldt sin interesse for at komme ind i K-teamet, hvilket KoordinationsTeamet er meget glad over med håbet om hun næste år stiller op som bestyrelsesmedlem.

BESLUTNING: Alle rettelser i oversigten over GS teams bliver opdateret af Kurt.

9) Økonomi

Per har udarbejdet et budgetnotat, der giver et indblik i, hvordan pengestrukturen er i Globale Seniorer. Økonomien er god, vi vil fortsat have en egenkapital på kr. 75.000 efter at have fratrukket et anslået beløb på kr. 25.000 til køb af teknisk support. Per udarbejder et udskrift af bankkontoen som han sender rundt til hvert møde.
Refusion af udlæg sker efter regning er sendt til Per med modtagende kontonummer.

Banken (Arbejdernes Landsbank) har indført et gebyr på kr. 100 pr måned til foreninger. Per har kontaktet banken for at undersøge om GS kan slippe for dette gebyr. Men banken fastholder. Kaj meddeler, at det er de store forbund der ejer Arbejdernes Landsbank og de mener det er for dyrt med de små foreninger. Det er hvidvask-loven der griber ind her.

NemTilmeld bruges af mange andre små organisationer. Tjenesten er gratis for organisationer uden lønnede ansatte. Er det et system vi kan benytte i stedet for indbetalinger til Peter Højslevs private konto via en box på hans Mobilepay? 

BESLUTNING: Indstilling laves af AdminTeam

10) Medlemsrekruttering
På grund af tidsnød udskydes punktet om rekruttering og fastholdelse af nye medlemmer til kommende bestyrelsesmøde.

11) Ingen kommentarer

12) Kommende møder: se hjemmesiden

13) Kommende bestyrelsesmøder:

Bestyrelsesmøde 2/2024 den 30.05.2024, kl. 101-13, Forsamlingen Byens Hus.
Mødeledelse: Nina Ellinger og Marie Thun
Referenter: Per Rønne-Nielsen og Jørgen Jensen

Bestyrelsesmøde 3/2024 den 22.08.2024, kl. 10-12.30, Store Claus, Byens Hus lokale ikke booked 
Mødeledelse: Per Rønne-Nielsen og Jørgen Jensen
Referenter: Kaj Skov Frederiksen og Ruth Olesen

Bestyrelsesmøde 4/2024 den 31.10.2024, kl. 10-13, lokale ikke booked
Mødeledelse: Kaj Skov Frederiksen og Ruth Olesen
Referenter: Kurt Pedersen og Karen Poulsen

Bestyrelsesmøde 5/2024 den 09.01.2025, kl. 10-13, lokale ikke booked
Mødeledelse: Kurt Pedersen og Karen Poulsen
Referenter: Kirsten Egsgaard og Nina Ellinger

Bestyrelsesmøde 6/2025 den06.02.2025, kl. 10-13, lokale ikke booked
Mødeledelse: Kirsten Egsgaard og Nina Ellinger
Referenter: Per Rønne-Nielsen og Jørgen Jensen

14) Fast punkt på dagsorden om opfølgning af beslutninger
Kurt tilretter og daterer GS team dokumentet
Bestyrelsesmøde den 30.05.2024 følgende punkter på dagsordenen: 
1) rekruttering og fastholdelse af medlemmer 
2) om projekter fondsstøtte og relaterede bestyrelsesbeslutninger

Det overlades til Aktivitetsteamet at drøfte med tovholdere og arbejdsgrupper hvordan nye interesserede medlemmer inddrages.

15) Eventuelt
Ingen punkter

Referenter Nina og Marie

